pythainlp/thaigov-v2-corpus-22032023 huggingface dataset:
วันเสาร์ที่ 11 มีนาคม 2566
11/03/2566
“ทิพานัน”ชวนเที่ยวงาน“Andaman Craft Festival” ที่ลานมังกร ถนนคนเดิน ภูเก็ต 12 มีนาคมนี้ หวังกระตุ้นเศรษฐกิจ 7 พันล้าน ย้ำผลงาน “พล.อ.ประยุทธ์”ดันซอฟต์พาวเวอร์สร้างรายได้เป็นรูปธรรม
“ทิพานัน”ชวนเที่ยวงาน“Andaman Craft Festival” ที่ลานมังกร ถนนคนเดิน ภูเก็ต 12 มีนาคมนี้ หวังกระตุ้นเศรษฐกิจ  7 พันล้าน ย้ำผลงาน “พล.อ.ประยุทธ์”ดันซอฟต์พาวเวอร์สร้างรายได้เป็นรูปธรรม
วันนี้ (11 มี.ค. 66) น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ขับเคลื่อนซอฟต์พาวเวอร์ไทย ตามยุทธศาสตร์ 5 F เพื่อเศรษฐกิจสร้างสรรค์และสอดคล้องแนวทาง BCG โมเดล จึงสนับสนุนนำซอฟต์พาวเวอร์มาส่งเสริมการท่องเที่ยวเพื่อดึงดูดเม็ดเงินเข้าประเทศ เพื่อสร้างงาน สร้างรายได้
น.ส.ทิพานัน กล่าวว่า จึงขอเชิญชวนพี่น้องประชาชนและนักท่องเที่ยวร่วมงาน “Andaman Craft Festival” ที่ลานมังกร ถนนคนเดิน จังหวัดภูเก็ตในวันอาทิตย์ที่ 12 มีนาคมนี้ ซึ่งจัดโดย สถาบันส่งเสริมศิลปหัตถกรรมไทย (องค์การมหาชน) เพื่อร่วมกิจกรรมและจับจ่ายใช้สอยผลิตภัณฑ์ศิลปหัตถกรรมไทย ที่มาจากวิถีชีวิตและภูมิปัญญาท้องถิ่น ไฮไลท์สำคัญคือ การเปิดตัวกางเกงมวยผ้าไหมไทยตัวแรกของโลก ที่ได้ “บัวขาว บัญชาเมฆ” หรือ ร.ท.สมบัติ บัญชาเมฆ ยอดนักมวยไทยชื่อดังตำนานแชมป์โลก มาเป็นนายแบบ ต่อยอดศิลปหัตถกรรมไทยเป็นซอฟต์พาวเวอร์ระดับโลก ภายในงานยังมีกิจกรรมแฟชั่นโชว์ผ้าไทยโดย แอนนา เสืองามเอี่ยม Miss Universe Thailand 2022 , ขบวนพาเหรดผ้าไทยและผ้าพื้นถิ่น โดย ไฮดี้ อมันดา Miss Grand Phuket เวิร์กช็อปงานหัตถกรรม และกิจกรรมอื่นๆอีกมากมาย ที่คาดว่าจะดึงดูดนักท่องเที่ยวเพื่อกระตุ้นเศรษฐกิจถึง 7 พันล้านบาท
รองโฆษกประจำสำนักนายกรัฐมนตรี กล่าวว่า จังหวัดภูเก็ต ถือว่าเป็นแหล่งท่องเที่ยวสำคัญของไทย และเป็นจังหวัดที่นำร่องเปิดประเทศ “ภูเก็ตแซนด์บอกซ์”ทำให้มีนักท่องเที่ยวเดินทางเข้ามาประเทศไทยจำนวนมาก โดยในปี 2565 มีนักท่องเที่ยวเดินทางเข้ามาภูเก็ตกว่า 9.2 ล้านคน ในจำนวนนี้เป็นนักท่องเที่ยวชาวต่างชาติ ประมาณ 4.6 ล้านคนทำให้เกิดรายได้จากการท่องเที่ยวกว่า 230,000 ล้านบาท โดยในปี 2566 นี้ ตั้งเป้านักท่องเที่ยวทั้งชาวไทยและต่างชาติไว้ที่ 12 ล้านคน “เมื่อมีการส่งเสริมซอฟต์พาวเวอร์ที่เข้มแข็ง จะช่วยส่งเสริมการท่องเที่ยวให้แกร่งขึ้น วึ่งจะเป็นเครื่องยนต์หลักที่ฉุดเครื่องยนต์เศรษฐกิจอื่นๆ เป็นอีกหนึ่งหลักฐานสำคัญ ที่พล.อ.ประยุทธ์หาเงินเข้าประเทศ ผลักดันให้เกิดรายได้จากซอฟต์พาวเวอร์ที่จับต้องได้ และเป็นรูปธรรม สร้างงาน กระจายรายได้ และยกระดับคุณภาพชีวิต เป็นสิ่งที่พล.อ.ประยุทธ์ ทำแล้ว ทำอยู่และทำต่อ” รองโฆษกประจำสำนักนายกรัฐมนตรี ระบุ
วันเสาร์ที่ 11 มีนาคม 2566
11/03/2566
รมว.สุชาติ ร่วมคณะ นายก ลงพื้นที่แปดริ้ว เยี่ยมกลุ่มแรงงานนอกระบบ สร้างงาน ต่อยอดอาชีพผู้ถือบัตรสวัสดิการแห่งรัฐ
รมว.สุชาติ ร่วมคณะ นายก ลงพื้นที่แปดริ้ว เยี่ยมกลุ่มแรงงานนอกระบบ สร้างงาน ต่อยอดอาชีพผู้ถือบัตรสวัสดิการแห่งรัฐ
วันที่10มีนาคม2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดฉะเชิงเทราเพื่อร่วมพิธีเปิดป้ายสวนสาธารณะเฉลิมพระเกียรติเนื่องในโอกาสมหามงคลพระราชพิธีบรมราชาภิเษกพ.ศ. 2562องค์การบริหารส่วนจังหวัดฉะเชิงเทราโดยมีนายขจรเกียรติรักพานิชมณีผู้ว่าราชการจังหวัดฉะเชิงเทราผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานอาสาสมัครแรงงานจ.ฉะเชิงเทราหน่วยงานที่เกี่ยวข้องและชาวบ้านในพื้นที่ร่วมต้อนรับณสวนสาธารณะเฉลิมพระเกียรติเนื่องในโอกาสมหามงคลพระราชพิธีบรมราชาภิเษกพ.ศ. 2562องค์การบริหารส่วนจังหวัดฉะเชิงเทราตำบลบางแก้วอำเภอเมืองฉะเชิงเทราจังหวัดฉะเชิงเทรา
นายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่ากากระทรวงกลาโหมได้ให้ความสำคัญกับการส่งเสริมการประกอบอาชีพกลุ่มวิสาหกิจชุมชนให้เกิดการจ้างงานในระดับพื้นที่และพัฒนาต่อยอดเป็นผู้ประกอบการเอสเอ็มอีเพื่อให้สอดคล้องกับนโยบายรัฐบาลที่ได้ให้ความสำคัญกับแรงงานนอกระบบเนื่องจากเป็นแรงงานกลุ่มใหญ่ที่สุดของประเทศที่เป็นกำลังสำคัญในการขับเคลื่อนการพัฒนาเศรษฐกิจของประเทศให้สามารถแข่งขันกับนานาประเทศได้และจากสถานการณ์การแพร่ระบาดของโควิด-19ที่คลี่คลายลงในปัจจุบันทำให้ภาคธุรกิจการท่องเที่ยวของไทยเริ่มฟื้นตัวโดยเฉพาะที่จังหวัดฉะเชิงเทราถือเป็นหนึ่งในจังหวัดเขตระเบียงเศรษฐกิจภาคตะวันออกหรืออีอีซีซึ่งในส่วนของกระทรวงแรงงานได้ให้ความสำคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทำมีอาชีพและรายได้ที่มั่นคง
โอกาสเดียวกันนี้รมว.สุชาติยังได้นำนายกรัฐมนตรีเยี่ยมชมผลิตภัณฑ์และพบปะให้กำลังใจสมาชิกกลุ่ม“ผ้าพิมพ์EGO Print”ซึ่งเป็นกลุ่มอาชีพที่ได้รับการฝึกเพื่อยกระดับฝีมือจากสำนักงานพัฒนาฝีมือแรงงานฉะเชิงเทรากรมพัฒนาฝีมือแรงงานกระทรวงแรงงานได้เข้าไปฝึกอบรมตามโครงการพัฒนาทักษะเฉพาะให้แก่แรงงานนอกระบบที่ถือบัตรสวัสดิการแห่งรัฐเป็นการฝึกยกระดับฝีมือหลักสูตรการออกแบบผลิตภัณฑ์ลายผ้าเพื่อการพาณิชย์ระยะเวลาการฝึก30ชั่วโมงระหว่างวันที่8 - 12มีนาคม2566โดยระหว่างการฝึกจะมีเบี้ยเลี้ยงให้และเมื่อฝึกจบแล้วยังได้มอบอุปกรณ์เป็นเครื่องมือทำกินให้ด้วยเพื่อสามารถนำไปต่อยอดในการประกอบอาชีพ
ได้ทันทีทำให้ลดต้นทุนเพิ่มรายได้ให้แก่สมาชิกในกลุ่มซึ่งปัจจุบันมีสมาชิกจำนวน20คน
พล.อ.ประยุทธ์ฯและรัฐมนตรีฯสุชาติยังได้พบปะกับหัวหน้าส่วนราชการตัวแทนชุมชนกลุ่มแรงงานนอกระบบเครือข่ายผู้ประกันตนชาวบ้านในพื้นที่และให้กำลังใจแกนนำอาสาสมัครแรงงานระดับตำบลของจังหวัดฉะเชิงเทราที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
11มีนาคม2566
วันเสาร์ที่ 11 มีนาคม 2566
รมว.แรงงาน ปลื้ม ต่างชาติยอมรับ เลือกตัวแทนไทยเป็นรองประธานงานแข่งขันฝีมือในเวทีเอเชีย
รมว.สุชาติ ชมกลิ่น ปลิ้มตัวแทนประเทศไทยได้เป็นรองประธานงานแข่งขัน ขึ้นเวทีกล่าวสรุปความพร้อมจัดการแข่งขันฝีมือแรงงานเอเชีย ปลายปี 2566 ที่อาบูดาบี
วันศุกร์ที่ 24 กุมภาพันธ์ 2566
กรมพัฒน์ ขานรับนโยบาย รมว.สุชาติ เทรนกุ๊กบนเรือ ดึงรายได้เข้าสู่ประเทศ
กระทรวงแรงงาน โดยกรมพัฒนาฝีมือแรงงาน จัดอบรมคนครัวบนเรือ พร้อมเสริมการจ้างงาน
วันอังคารที่ 28 กุมภาพันธ์ 2566
เห็นชอบนโยบายกำกับการนำเข้าเศษพลาสติกจากต่างประเทศ
วันเสาร์ที่ 25 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลรักษาสิ่งแวดล้อมและควบคุมมลพิษ โดยเห็นชอบนโยบายกำกับการนำเข้าพลาสติก
ซึ่งเป็นการกำหนดให้ ห้ามนำเข้าเศษพลาสติกจากต่างประเทศ เมื่อสิ้นสุดวันที่ 31 ธ.ค.2567 เป็นต้นไป
ระหว่างนั้น การนำเข้าเศษพลาสติกในพื้นที่เขตปลอดอากรในช่วงปี 2566 – 2567
อนุญาตเฉพาะโรงงานอุตสาหกรรม 14
แห่งที่กำหนดซึ่งเป็นโรงงานที่ใช้เศษพลาสติกเป็นวัตถุดิบในการผลิตเพื่อส่งออกและให้นำเข้าได้ไม่เกินความสา
มารถในการผลิตจริง
ส่วนพื้นที่ทั่วไปให้นำเข้าเฉพาะกรณีมีเศษพลาสติกในประเทศไม่เพียงพอโดยผู้ประกอบกิจการต้องแสดงหลักฐ
านความจำเป็นประกอบ
เพื่อป้องกันการลักลอบนำเข้าและควบคุมการประกอบกิจการพลาสติกไม่ให้เกิดผลกระทบต่อสิ่งแวดล้อม
เพื่อสุขภาพของประชาชนคนไทยทุกคน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 23 กุมภาพันธ์ 2566
23/02/2566
​เตือน! ห้ามนำน้ำมันกัญชาเข้าฮ่องกง ฝ่าฝืนมีโทษจำคุก 7 ปี และปรับสูงสุด 4.5 ล้านบาท
​เตือน! ห้ามนำน้ำมันกัญชาเข้าฮ่องกง ฝ่าฝืนมีโทษจำคุก 7 ปี และปรับสูงสุด 4.5 ล้านบาท
วันที่ 23 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่รัฐบาลฮ่องกงได้ออกมาตรการดึงดูดนักท่องเที่ยว ซึ่งคาดว่าจะได้รับความสนใจจากนักท่องเที่ยวทั่วโลกรวมถึงชาวไทย ที่ขณะนี้มีการเดินทางไปเที่ยวต่างประเทศเพิ่มขึ้นอย่างมาก อย่างไรก็ตามขอย้ำเตือนให้ผู้ที่จะเดินทางทำความเข้าใจกับข้อห้ามต่างๆของประเทศนั้นๆด้วย
สำหรับการเดินทางไปยังฮ่องกง นางสาวรัชดา กล่าวว่า กระทรวงการต่างประเทศ ได้แจ้งเตือนคนไทยห้ามนำน้ำมันกัญชาเข้าฮ่องกงเด็ดขาด เนื่องจากน้ำมันกัญชาเป็นสารเสพติดต้องห้ามในฮ่องกง หากมีไว้ในครอบครอง ต้องโทษจำคุก 7 ปี และปรับสูงสุด 4.5 ล้านบาท และหากผลิต นำเข้า หรือส่งออกไปฮ่องกง มีโทษหนักจำคุกตลอดชีวิต
"รัฐบาลห่วงใยคนไทยที่ต้องการเดินทางไปเที่ยวฮ่องกง ขออย่าฝ่าฝืนกฎหมายฮ่องกง หากต้องการความช่วยเหลือในฮ่องกง สามารถติดต่อ สถานกงสุลใหญ่ ณ เมืองฮ่องกง โทร +852 6821 1545-6
E-mail: [emailprotected] หรือ Facebook: Royal Thai Consulate-General, Hong Kong" นางสาวรัชดา กล่าว
วันพฤหัสบดีที่ 23 กุมภาพันธ์ 2566
23/02/2566
รองนายกรัฐมนตรี พลเอก ประวิตรฯ พอใจทรัพยากรทางทะเลสมบูรณ์ขึ้น หนุนกระตุ้นประชาชนร่วมสร้างความสมบูรณ์ เพื่อประโยชน์ที่ยั่งยืน
รองนายกรัฐมนตรี พลเอก ประวิตรฯ พอใจทรัพยากรทางทะเลสมบูรณ์ขึ้น หนุนกระตุ้นประชาชนร่วมสร้างความสมบูรณ์ เพื่อประโยชน์ที่ยั่งยืน
วันนี้ (23 กุมภาพันธ์ 2566) เวลา 09.30 น. ณ ห้องประชุมมูลนิธิป่ารอยต่อฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้ง 1/2566 ผ่านระบบ VTC โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะกรรมการ ผู้ทรงคุณวุฒิภาครัฐและภาคประชาชน และหน่วยงานที่เกี่ยวข้องเข้าร่วมประชุม
ที่ประชุมรับทราบ ความคืบหน้าสถานการณ์ทรัพยากรทางทะเลและชายฝั่งของไทย มีแนวโน้มทิศทางดีขึ้น จากผลสำรวจ พบแนวปะการัง 1.5 แสนไร่ สมบูรณ์มากถึงร้อยละ 52.3 และมีกว่า 280 ชนิด ด้านป่าชายเลน พบเป็นป่าสมบูรณ์จำนวน 1.74 ล้านไร่ เพิ่มขึ้นจาก 9 ปีก่อน 2 แสนไร่ ด้านสัตว์ทะเลหายาก พบการวางไข่ของเต่าทะเลจำนวนมากถึง 502 รัง พะยูน 261 ตัว โลมาและวาฬ 3,025 ตัว ถือเป็นตัวชี้วัดความสำเร็จของการอนุรักษ์ทรัพยากรทางทะเลและชายฝั่ง ที่สะท้อนความอุดมสมบูรณ์ของทะเลไทย ระบบนิเวศที่สมบูรณ์ ซึ่งจะเกื้อหนุนต่อการใช้ประโยชน์จากทรัพยากรทางทะเลและชายฝั่ง ส่งผลให้ชีวิตความเป็นอยู่ของประชาชนดีขึ้น ทั้งในแง่เศรษฐกิจ การท่องเที่ยว สร้างรายได้และอาชีพให้ชุมชน ตลอดจนเป็นแหล่งอาหาร แหล่งทำการประมงของไทย
พร้อมทั้งรับทราบ การแก้ไขปัญหาการกัดเซาะชายฝั่ง ได้ดำเนินการแล้วระยะทาง 733.62 กม. จากพื้นที่ชายฝั่งที่ประสบปัญหาการกัดเซาะจำนวน 822.81 กม. เหลือเพียงระยะทาง 89.19 กม. ที่ยังไม่ได้รับการแก้ไข แบ่งเป็นพื้นที่กัดเซาะรุนแรง ระยะทาง 11.11 กม. พื้นที่กัดเซาะปานกลาง ระยะทาง 45.03 กิโลเมตร พื้นที่กัดเซาะน้อย ระยะทาง 33.05 กม.
ต่อจากนั้น ที่ประชุมได้พิจารณาและเห็นชอบ ร่าง แผนดำเนินงานลดผลกระทบการระบาดของโรคปะการังสีเหลือง หมู่เกาะสัตหีบ - แสมสาร จว.ชลบุรี และเกาะเต่า จว.สุราษฎร์ธานี ระยะเร่งด่วนและระยะ 5 ปี พร้อมทั้งให้เร่งจัดทำแผนอนุรักษ์พะยูนฯ ระยะที่ 2 ต่อเนื่องจากระยะที่ 1 ที่ได้ผลดียิ่ง สามารถประกาศให้แหล่งอาศัยของพะยูนใน อ.ปะเหลียน จว.ตรัง เป็นพื้นที่คุ้มครองและได้จัดตั้งเครือข่ายอนุรักษ์พะยูนฯ ออกลาดตระเวนครบ ทั้ง 13 พื้นที่ โดยสามารถช่วยชีวิตพะยูนที่เกยตื้นได้ 5 ตัว โดยขอให้นำปัญหาของแผนระยะ 1 ไปพัฒนาปรับแผนให้เกิดประสิทธิภาพ
พลเอก ประวิตร ฯ กล่าวขอบคุณ คณะกรรมการฯ และกระทรวงทรัพยากรธรรมชาติและสิ่งแวดล้อม ที่ขับเคลื่อนการบริหารจัดการทรัพยากรทางทะเลและชายฝั่งให้เป็นระบบ เชื่อมโยงแก้ไขปัญหาในมิติต่าง ๆ อย่างมีพัฒนาการ โดยสามารถแก้ปัญหาความเดือดร้อนของประชาชนและสร้างความสมบูรณ์ด้านทรัพยากรทางทะเลและชายฝั่งมากขึ้น โดยกำชับ ทส.ขอให้เร่งจัดทำแผนแก้ปัญหาการกัดเซาะชายฝั่งที่ยังคงเหลือ เพื่อรักษาพื้นที่ชายฝั่งและระบบนิเวศน์ชายฝั่งทะเลอย่างเป็นระบบ พร้อมทั้งหนุนให้สร้างความเข้าใจและมีส่วนร่วมของประชาชนมากขึ้นไปพร้อมกัน โดยขอให้มุ่งการใช้ประโยชน์จากทรัพยากรทางทะเลและชายฝั่งอย่างสมดุล รู้คุณค่าและยั่งยืน พร้อมย้ำจะต้องให้ความสำคัญ เร่งรัดดำเนินการประกาศพื้นที่คุ้มครองทางทะเลและชายฝั่งเพิ่มเติม การแก้ไขปัญหาขยะทะเลและการขับเคลื่อนการดำเนินงานภายใต้ทศวรรษแห่งมหาสมุทร ที่ประเทศไทยที่ได้รับคัดเลือก เป็นที่ตั้งสำนักงานประสานทศวรรษแห่งมหาสมุทร ให้บรรลุผลสำเร็จและเป็นรูปธรรม
วันอาทิตย์ที่ 26 กุมภาพันธ์ 2566
26/02/2566
อย่าลืมนะ! ผู้ร่วมโครงการเราเที่ยวด้วยกันเฟส5 รายใหม่ เริ่มลงทะเบียนรับสิทธิผ่านเว็บไซต์ 27 ก.พ. ก่อนจองที่พักตั้งแต่ 7 มี.ค. เป็นต้นไป
อย่าลืมนะ! ผู้ร่วมโครงการเราเที่ยวด้วยกันเฟส5 รายใหม่ เริ่มลงทะเบียนรับสิทธิผ่านเว็บไซต์ 27 ก.พ. ก่อนจองที่พักตั้งแต่ 7 มี.ค. เป็นต้นไป
วันที่ 26 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่รัฐบาลได้ดำเนินโครงการเราเที่ยวด้วยกัน เฟส5 และได้เปิดให้ผู้ประกอบการรายใหม่ลงทะเบียนเข้าร่วมโครงการระหว่างวันที่ 8-15 ก.พ. 66 ที่ผ่านมา ในวันพรุ่งนี้(27 ก.พ.66) ระบบของโครงการเราเที่ยวด้วยกัน เฟส 5 จะเริ่มเปิดให้ประชาชนที่ประสงค์จะร่วมโครงการซึ่งยังไม่เคยร่วมโครงการในเฟสที่1-4 หรือผู้ร่วมโครงการรายใหม่ ลงทะเบียนเพื่อรับสิทธิ โดยระบบจะเปิดตั้งแต่ 06.00-21.00 น.
สำหรับวิธีลงทะเบียนรับสิทธิ ให้ผู้มีคุณสมบัติที่จะร่วมโครงการได้คือเป็นบุคคลสัญชาติไทย อายุ 18 ปีขึ้นไป ลงทะเบียนที่เว็บไซต์ของโครงการ www.เราเที่ยวด้วยกัน .com ซึ่งระบบจะให้กรอกข้อมูลส่วนบุคคลต่างๆ รวมถึงเบอร์โทรศัพท์ โดยผู้สมัครต้องใช้เบอร์สำหรับลงทะเบียนรับสิทธิ เป็นเบอร์เดียวกับที่ลงทะเบียนแอปพลิเคชันเป๋าตังด้วย เมื่อสมัครตามขั้นตอนแล้วจะได้รับ SMS แจ้งผลการลงทะเบียน (ภายใน 3 วัน)
น.ส.ไตรศุลี กล่าวว่า จากนั้น หากผู้สมัครเข้าร่วมโครงการ ยังไม่ไม่เคยมี G-Wallet จะต้องดาวน์โหลดและติดตั้งแอปพลิเคชันเป๋าตัง เพื่อเปิด G-Wallet สำหรับการใช้จ่ายตามโครงการ เมื่อดำเนินการยืนยันตัวตนตามขั้นตอนเรียบร้อยแล้ว ก็สามารถเริ่มจองที่พัก ตั้งแต่วันที่ 7 มี.ค.-26 เม.ย.66 และเริ่มเข้าพักตั้งแต่วันที่ 10 มี.ค.-30เม.ย. 66
ทั้งนี้ ผู้ที่เคยลงทะเบียนโครงการในเฟสที่ 1 -4 แล้ว ไม่ต้องลงทะเบียนใหม่เพียงกดรับหลักเกณฑ์และเงื่อนไข บนแอปพลิเคชันนเป๋าตัง และเริ่มจองที่พักและใช้สิทธิได้ตามกำหนดเวลาของโครงการเช่นเดียวกับผู้สมัครรายใหม่ข้างต้นต่อไป
โครงการเราเที่ยวด้วยกันเฟส 5 มีจำนวนสิทธิทั้งสิ้น 560,000 สิทธิ ผู้ร่วมโครงการแต่ละคนจะได้รับสิทธิสูงสุด 5 สิทธิต่อคน โดยไม่นับรวมสิทธิที่ใช้ในเฟสก่อนหน้า โดยรัฐบาลสนับสนุนค่าใช้จ่ายโรงแรม/ที่พักร้อยละ40 สูงสุด 3,000 บาทต่อห้อง สนับสนุน E-Voucher 600 บาทต่อห้องต่อคืน โดยไม่มีการสนับสนุนค่าตั๋วโดยสารเครื่องบิน
วันจันทร์ที่ 27 กุมภาพันธ์ 2566
สธ. มอบรางวัลศรีสังวาลย์ ประจำปี 2564 แก่พยาบาลดีเด่นระดับประเทศ 3 สาขา
กระทรวงสาธารณสุข ประกาศมอบรางวัลศรีสังวาลย์ ประจำปี 2564 แก่พยาบาลผู้มีผลงานพัฒนาวิชาชีพดีเด่นระดับประเทศ ใน 3 สาขาได้แก่ ผู้นำการพยาบาลระดับนโยบาย พยาบาลในสถานบริการ และพยาบาลในชุมชน เป็นกำลังใจในการพัฒนางานพยาบาลทั้งด้านบริการ บริหารและวิชาการ
กระทรวงสาธารณสุข ประกาศมอบรางวัลศรีสังวาลย์ ประจำปี 2564 แก่พยาบาลผู้มีผลงานพัฒนาวิชาชีพดีเด่นระดับประเทศ ใน 3 สาขา ได้แก่ ผู้นำการพยาบาลระดับนโยบาย พยาบาลในสถานบริการ และพยาบาลในชุมชน เป็นกำลังใจในการพัฒนางานพยาบาลทั้งด้านบริการ บริหารและวิชาการ เพื่อให้ประชาชนได้รับบริการทางการพยาบาลที่มีคุณภาพ ได้มาตรฐาน และปลอดภัย
วันนี้ (27 กุมภาพันธ์ 2566) ที่ ห้องประชุมแสงสิงแก้ว กรมการแพทย์ นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุมคณะกรรมการรางวัลศรีสังวาลย์ ครั้งที่ 1/2566 และกล่าวว่า กระทรวงสาธารณสุขให้ความสำคัญในการเสริมสร้างขวัญและกำลังใจของบุคลากรทางการแพทย์ทุกสาขาวิชาชีพ โดย “รางวัลศรีสังวาลย์” เป็นรางวัลที่กระทรวงสาธารณสุขร่วมกับสภาการพยาบาลจัดทำขึ้น เพื่อมอบแก่พยาบาลที่มีผลงานดีเด่นระดับประเทศและเป็นที่ประจักษ์ทั้งในด้านบริการ บริหารและวิชาการ ก่อให้เกิดผลดีในการดูแลสุขภาพประชาชนไทย โดยได้รับพระราชทานพระบรมราชานุญาตให้เชิญพระนามาภิไธย “ศรีสังวาลย์” เป็นชื่อรางวัล และให้เชิญพระอักษรพระนามาภิไธย “ส.ว.” ประดิษฐานบนโล่รางวัล ทั้งนี้ เพื่อรำลึกพระกรุณาธิคุณของสมเด็จพระศรีนครินทราบรมราชชนนี ที่มีต่อพสกนิกรชาวไทย และวิชาชีพการพยาบาลและการผดุงครรภ์
โดยในปี 2564 มีผู้ผ่านการพิจารณาคัดเลือกจากคณะกรรมการรางวัลศรีสังวาลย์ ตามกระบวนการและเกณฑ์การคัดเลือกจากองค์กรต่าง ๆ ทั้งภาครัฐและเอกชน ให้ได้รับรางวัล 3 สาขา ประกอบด้วย 1) สาขาผู้นำการพยาบาลระดับนโยบาย ได้แก่ รองศาสตราจารย์ ดร.ประคิณ สุจฉายา 2) สาขาการพยาบาลในสถานบริการ ได้แก่ นางสาวหรรษา เทียนทอง และ 3) สาขาการพยาบาลในชุมชน ได้แก่ นางสาวเสาวณีย์ อุ่ยตระกูล ซึ่งคณะกรรมการจะนำผู้ได้รับรางวัลเข้าเฝ้าฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รับพระราชทานรางวัลศรีสังวาลย์ ประจำปี 2564 ในวันพุธที่ 19 เมษายน 2566 ณ ศาลาดุสิดาลัย สวนจิตรลดา
***************************************** 27 กุมภาพันธ์ 2566
วันอังคารที่ 28 กุมภาพันธ์ 2566
28/02/2566
บสย. แต่งตั้ง ผู้บริหารระดับสูง มีผล 1 มีนาคม 2566
บรรษัทประกันสินเชื่ออุตสาหกรรมขนาดย่อม (บสย.) แต่งตั้งผู้บริหารระดับสูง ดำรงตำแหน่ง รองผู้จัดการทั่วไป มีผลตั้งแต่วันที่ 1 มีนาคม 2566 เป็นต้นไป
บรรษัทประกันสินเชื่ออุตสาหกรรมขนาดย่อม (บสย.) แต่งตั้งผู้บริหารระดับสูง ดำรงตำแหน่ง รองผู้จัดการทั่วไป มีผลตั้งแต่วันที่ 1 มีนาคม 2566 เป็นต้นไป ดังนี้
1.นายศิษฎ์ วงศาริยะ ผู้อำนวยการอาวุโส สำนักกรรมการและผู้จัดการทั่วไป เป็น รองผู้จัดการทั่วไป สายงานสนับสนุน รับผิดชอบการขับเคลื่อนธรรมาภิบาลในองค์กร GRC : Corporate Governance การกำกับดูแลกิจการ Risk Management การบริหารความเสี่ยง และ Compliance การปฎิบัติงานให้เป็นไปตามระเบียบ ตามนโยบายและยุทธศาสตร์ให้สอดคล้องกับแผนกลยุทธ์และเป้าหมายองค์กร สำเร็จการศึกษาปริญญาโท สาขาการจัดการภาครัฐและเอกชนมหาบัณฑิต สถาบันบัณฑิตพัฒนบริหารศาสตร์
2. นายกิตติพงษ์ บุรณศิริ ผู้อำนวยการอาวุโส ฝ่ายพัฒนาและบริหารผลิตภัณฑ์ เป็น รองผู้จัดการทั่วไป สายงานกลยุทธ์และผลิตภัณฑ์ รับผิดชอบด้านการกำหนดกลยุทธ์ ผลิตภัณฑ์ Business Transformation กำกับดูแลการดำเนินงานให้สอดคล้องกับนโยบายภาครัฐ และผู้มีส่วนได้เสีย สำเร็จการศึกษา ปริญญาโท สาขาวิทยาศาสตรมหาบัณฑิต (เศรษฐศาสตร์) มหาวิทยาลัยเกษตรศาสตร์
3. นายวุฒิพันธุ์ ปริดิพันธ์ ผู้อำนวยการอาวุโส ฝ่ายวิเคราะห์ค้ำประกันสินเชื่อ เป็น รองผู้จัดการทั่วไป สายงานปฏิบัติการ รับผิดชอบ การบริหารกลุ่มลูกหนี้ กำหนดกลยุทธ์สายงานปฎิบัติการให้สอดคล้องกับวัตถุประสงค์เชิงกลยุทธ์ เป้าหมายองค์กรและแผนกลยุทธ์ธุรกิจ สำเร็จการศึกษาปริญญาโท บริหารธุรกิจมหาบัณฑิต (MBA) มหาวิทยาลัยรามคำแหง
การแต่งตั้งผู้บริหารระดับสูง เป็นไปตามกลยุทธ์การบริหารงาน ตามแผนบริหารผู้สืบทอดตำแหน่งของ บสย. ตามยุทธศาสตร์ ปี 2566 สร้างการเติบโตจากภายใน เพื่อก้าวสู่วัฒนธรรมองค์กรใหม่ บสย. ตามนโยบาย 3Ns ได้แก่ 1.New Engine 2. New Business Model และ 3.New Culture โดยจะทำงานแบบบูรณาการความร่วมมือทั้งภายในและภายนอก ตามกลยุทธ์ 4Ps และ 1D ได้แก่ 1.Product พัฒนาผลิตภัณฑ์ 2.Partnership เพิ่มคู่ค้า พัฒนารูปแบบทางธุรกิจ (Business Model) พัฒนารูปแบบ Digital Platform ร่วมกับพันธมิตร และการพัฒนา Ecosystem Model 3. การเข้าถึงลูกค้าผ่าน Digital Platform และ 4. Planet ปัจจัยยั่งยืน ESG และ D : Debt Management กลยุทธ์การบริหารจัดการหนี้ ซึ่งทั้ง 3 ท่านจะร่วมกันขับเคลื่อน บสย. สู่เป้าหมาย TCG Fast & First รวดเร็ว รอบคอบ ที่หนึ่งในใจ SMEs
วันพฤหัสบดีที่ 23 กุมภาพันธ์ 2566
นายชยธรรม์ พรหมศร ปลัดกระทรวงคมนาคม ได้ให้การต้อนรับ Mr. MIZUSHIMA Satoru ผู้ช่วยรัฐมนตรีว่าการกระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (MLIT)
...
นายชยธรรม์ พรหมศร ปลัดกระทรวงคมนาคม ได้ให้การตอนรับ Mr. MIZUSHIMA Satoru ผู้ช่วยรัฐมนตรีกระทรวงที่ดิน โครงสร้างพื้นฐาน การขนส่ง และการท่องเที่ยวแห่งญี่ปุ่น (MLIT) ในโอกาสที่เดินทางมาเข้าพบหารือความคืบหน้าประเด็นความร่วมมือด้านคมนาคมขนส่งระหว่างไทย - ญี่ปุ่น โดยมี นายพิเชษฐ คุณาธรรมรักษ์ อธิบดีกรมการขนส่งทางราง นายสุรพงษ์ เมี้ยนมิตร รองผู้อำนวยการสำนักงานนโยบายและแผนการขนส่งและจราจร นางสาวไตรทิพย์ ศิวะกฤษณ์กุล คณะกรรมการและรักษาการกรรมการผู้จัดการบริษัท เอสอาร์ที แอสเสท จำกัด และผู้บริหารการรถไฟแห่งประเทศไทย การท่าเรือแห่งประเทศไทย เข้าร่วมหารือ ในวันที่ 22 กุมภาพันธ์ 2566 ณ ห้องประชุมกระทรวงคมนาคม
นายชยธรรม์ พรหมศร กล่าวว่า การประชุมวันนี้เป็นการหารือความคืบหน้าในประเด็นความร่วมมือด้านคมนาคมขนส่งระหว่างไทยและญี่ปุ่น สืบเนื่องจากนายศักดิ์สยาม ชิดชอบ รัฐมนตรีว่าการกระทรวงคมนาคม ได้เข้าร่วมการประชุมหารือทวิภาคีกับรัฐมนตรี MLIT เมื่อวันที่ 7 ธันวาคม 2565 ณ อาคารสำนักงาน MLIT กรุงโตเกียว ประเทศญี่ปุ่น ถือเป็นโอกาสสำคัญในการผลักดันประเด็นการดำเนินงานที่มีร่วมกัน ในปัจจุบันและในอนาคต ระหว่างกระทรวงคมนาคม และ MLIT สำหรับการประชุมหารือในครั้งนี้ ได้หยิบยกประเด็นสำคัญในการพัฒนาระบบขนส่งมวลชนส่วนต่อขยายระยะที่ 2 ซึ่งภาคเอกชนญี่ปุ่นให้ความสนใจเข้ามาลงทุน ในการให้บริการเดินรถ ได้แก่ โครงการระบบรถไฟชานเมืองสายสีแดง ส่วนต่อขยายทั้ง 4 เส้นทาง ที่อยู่ระหว่างเตรียมการขออนุมัติคณะรัฐมนตรีเพื่อทำการก่อสร้าง และโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ปัจจุบันอยู่ระหว่างก่อสร้างงานโยธา ณ เดือนตุลาคม 2565 มีความก้าวหน้าร้อยละ 3.75 และอยู่ในขั้นตอนการศึกษาและวิเคราะห์โครงการร่วมลงทุนระหว่างรัฐและเอกชน (PPP) ในส่วนงานระบบรถไฟฟ้า การเดินรถ และซ่อมบำรุงรักษา
สำหรับการพัฒนาพื้นที่รอบสถานีขนส่งมวลชนและเมืองอัจฉริยะในโครงการบางซื่อ ซึ่งฝ่ายไทยและญี่ปุ่นได้เห็นชอบการจัดทำแผนร่วมกันในการพัฒนาพื้นที่โดยรอบสถานีขนส่งมวลชน (TOD) บริเวณสถานีกลางกรุงเทพอภิวัฒน์ การแสดงเจตจำนงการต่ออายุบันทึกข้อตกลงความร่วมมือโครงการบางซื่อ และการลงนามบันทึกการหารือระหว่างบริษัท เอสอาร์ที แอสเสท จำกัด และองค์กรพัฒนาและฟื้นฟูเมืองญี่ปุ่น (UR) ที่ทั้งสองฝ่ายเห็นพ้องการพัฒนาพื้นที่สถานีกลางกรุงเทพอภิวัฒน์ โครงสร้างหน่วยงานกำกับดูแลการกำหนดวิสัยทัศน์และการศึกษา และพิจารณาข้อเสนอคัดเลือกพื้นที่นำร่อง (Leading Project Plan) ในพื้นที่ตอนใต้ของโซน E และโซน A
ปลัดกระทรวงคมนาคม กล่าวเพิ่มเติมว่า ผลจากการประชุมในวันนี้ เพื่อแสดงให้เห็นว่ากระทรวงคมนาคมมีความพร้อมในการสานต่อความร่วมมือภายใต้บันทึกความร่วมมือระหว่างกระทรวงคมนาคม และ MLIT ด้านแผนงานนโยบายและเทคโนโลยีการจราจร ฝ่ายญี่ปุ่นคาดหวังให้ความร่วมมือทางวิชาการฉบับนี้เป็นเวทีแลกเปลี่ยนองค์ความรู้ทางเทคนิคในด้านคมนาคมขนส่งที่ทั้งสองฝ่ายสนใจร่วมกัน ซึ่งในชั้นนี้หวังเป็นอย่างยิ่งว่าความร่วมมือทางวิชาการระหว่างกระทรวงคมนาคมและ MLIT จะแปรไปสู่การดำเนินนโยบายที่จับต้องได้ เพื่อประโยชน์ร่วมกันของทั้งประเทศต่อไป
วันจันทร์ที่ 27 กุมภาพันธ์ 2566
“ ชีวิตคือการวิจัย “ รมว.อว. กล่าว ม.สวนดุสิต มหาวิทยาลัยรับใช้สังคม แนะสร้างหลักสูตรจากความเป็นเลิศที่มีอยู่
“ ชีวิตคือการวิจัย “ รมว.อว. กล่าว ม.สวนดุสิต มหาวิทยาลัยรับใช้สังคม แนะสร้างหลักสูตรจากความเป็นเลิศที่มีอยู่
3 กุมภาพันธ์ 2565 ณ ห้องประชุมสำนักงานมหาวิทยาลัย ชั้น 5 มหาวิทยาลัยสวนดุสิต/ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม บรรยายพิเศษภายใต้กิจกรรม ”จิบกาแฟ คิดอย่างรัฐมนตรี” ในหัวข้อ “ชีวิตคือการวิจัย” โดยมีนายสัมพันธ์เย็นสำราญที่ปรึกษารัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรม รศ.ดร.ศิโรจน์ ผลพันธิน อธิการบดีมหาวิทยาลัยสวนดุสิต รองศาสตราจารย์ ดร.สุขุม เฉลยทรัพย์ ประธานที่ปรึกษาอธิการบดี คณะผู้บริหาร และคณาจารย์เข้าร่วมรับฟังการบรรยาย
ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า การที่ อว. ควบรวมเป็นกระทรวงได้ ถือเป็นชัยชนะของนวัตกรรม ที่มหาวิทยาลัย กระทรวงวิทยาศาสตร์เดิม และสถาบันและหน่วยงานที่สนับสนุนทุนวิจัยและคิดยุทธศาสตร์ ซึ่งประกอบไปด้วยนักศึกษากว่า 2,000,000 คน คณาจารย์และผู้สนับสนุนกว่า 200,000 คน ซึ่งเราจะต้องผนึกกำลังกันเพื่อคิดสร้างสรรรค์ผลงานและยกระดับการศึกษาไทยให้ก้าวไกล มหาวิทยาลัยสวนดุสิต เป็นมหาวิทยาลัยที่รับใช้สังคมซึ่งเราต้องดึงศักยภาพตรงนี้มาใช้
ศ.(พิเศษ) ดร.เอนก เหล่าธรรมทัศน์ กล่าวต่อไปว่า การทำงานทุกแห่งต้องมีเป้าหมาย ต้องมีธง ต้องตั้งเป้าความสำเร็จอย่างชัดเจน อาทิ ภายใน 5 ปี มหาวิทยาลัยต่างๆ ต้องมีความเป็นเลิศในด้านใดด้านหนึ่ง ต้องมียุทธศาสตร๋ ดังนั้น มหาวิทยาลัยสวนดุสิตต้องมีความชัดเจนว่าในอนาคตข้างหน้าจะไปในทิศทางใด มหาวิทยาลัยสวนดุสิตเป็นมหาวิทยาลัยที่มีผลงานมากและครอบคลุมหลายจังหวัดในประเทศไทย เป็นมหาวิทยาลัยที่มีความคิดสร้างสรรค์ นอกจากนั้น ยังใช้คนในพื้นที่มาเป็นผู้นำ ทำให้มีความรู้ความเข้าใจในจุดเด่นของจังหวัดนั้น ๆ และเกาะติดพื้นที่ สามารถยกระดับพื้นที่ได้อย่างรวดเร็วและไปในทิศทางที่ดี เราต้องดึงของดีของเราออกมาให้เป็นหลักสูตรและเผยแพร่ไปยังที่ต่าง ๆ เพื่อให้เขาสนใจและอยากที่จะมาศึกษาในที่ของเรา
วันอังคารที่ 28 กุมภาพันธ์ 2566
28/02/2566
ปลัดกระทรวงยุติธรรม​ ให้การต้อนรับผู้บริหารสำนักงาน​ ก.พ.ร.​ ร่วมหารือแนวทางการขับเคลื่อนการพัฒนาระบบราชการระหว่าง​สำนักงาน​ ก.พ.ร.​ และกระทรวงยุติธรรม
ปลัดกระทรวงยุติธรรม​ ให้การต้อนรับผู้บริหารสำนักงาน​ ก.พ.ร.​ ร่วมหารือแนวทางการขับเคลื่อนการพัฒนาระบบราชการระหว่าง​สำนักงาน​ ก.พ.ร.​ และกระทรวงยุติธรรม
ในวันอังคารที่ ๒๘ กุมภาพันธ์ ๒๕๖๖ เวลา ๐๙.๓๐ น. ณ​ ห้องประชุม​กระทรวง​ยุติธรรม​ ๑๐-๐๑​​ อาคาร​กระทรวง​ยุติธรรม นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายวัลลภ​ นาคบัว​ รองปลัดกระทรวงยุติธรรม​ นายสหการณ์ เพ็ชรนรินทร์ รองปลัดกระทรวงยุติธรรม​ นางอรัญญา ทองน้ำตะโก​ รองปลัดกระทรวงยุติธรรม​ พันตำรวจโท​ ประวุธ วงศ์สีนิล​ รองปลัดกระทรวงยุติธรรม​ และผู้บริหารกระทรวงยุติธรรม​ ให้การต้อนรับคณะผู้บริหารสำนักงานคณะกรรมการพัฒนาระบบราชการ​ (ก.พ.ร.)​ นำโดย​ นางสาวอ้อนฟ้า​ เวชชาชีวะ​ เลขาธิการ​ ก.พ.ร.​ เพื่อหารือแนวทางการขับเคลื่อนการพัฒนาระบบราชการระหว่างสำนักงาน​ ก.พ.ร.​ และกระทรวงยุติธรรม
โดยปลัดกระทรวงยุติธรรม​ ​ได้นำเสนอนโยบายการพัฒนาระบบราชการของกระทรวงยุติธรรม​ โดยมีใจความสำคัญตอนหนึ่ง​ ว่า​ กระทรวงยุติธรรมให้ความสำคัญกับการพัฒนาระบบราชการมาอย่างต่อเนื่อง โดยถ่ายทอดนโยบายการพัฒนาระบบราชการตามเป้าหมายที่รัฐบาลกำหนดไว้ โดยการเชื่อมโยงแผนยุทธศาสตร์ในระดับต่าง ๆ ไปสู่แผนปฏิบัติการ รวมทั้งกำชับไปยังเจ้าหน้าที่ในส่วนการปฏิบัติเพื่อการขับเคลื่อนตัวชี้วัด การพัฒนาการบริหาร ตลอดจนการพัฒนากระบวนการทำงาน เพื่อให้มีการปรับปรุงระบบการทำงานในกระทรวงยุติธรรมอย่างต่อเนื่อง ซึ่งจะนำไปสู่จุดหมายสูงสุด คือ การอำนวยความยุติธรรมให้กับประชาชน โดยยึดประชาชนเป็นศูนย์กลาง
ทั้งนี้​ จากการหารือร่วมกัน​ สำนักงาน​ ก.พ.ร. ได้ถ่ายทอดองค์ความรู้เกี่ยวกับแนวทางการขับเคลื่อนการพัฒนาระบบราชการให้แก่ข้าราชการและเจ้าหน้าที่ของกระทรวงยุติธรรม พร้อมทั้งได้ให้ทิศทางการพัฒนาระบบราชการในประเด็นที่สำคัญ​ ได้แก่​ การพัฒนาบริการภาครัฐและการพัฒนาประสิทธิภาพภาครัฐเพื่อประชาชน​ การขับเคลื่อน​ Strategic KPIs &​ Joint KPIs การเพิ่มประสิทธิภาพองค์กรมหาชนในกำกับ​ และการปรับปรุงแนวทางการแบ่งส่วนราชการภายในกรม​ รวมทั้งการเปิดโอกาสให้ส่วนราชการได้ขอรับคำปรึกษาและคำแนะนำเกี่ยวกับการพัฒนาระบบราชการ
วันอังคารที่ 28 กุมภาพันธ์ 2566
28/02/2566
โฆษกรัฐบาลเผย รัฐบาลพร้อมดึงตลาดนักท่องเที่ยวเรือสำราญเพิ่มรายได้ พร้อมร่วมมือกับ Netflix จัดทำคู่มือการท่องเที่ยวไทย ส่งเสริมอุตสาหกรรมการท่องเที่ยว และ Soft power
โฆษกรัฐบาลเผย รัฐบาลพร้อมดึงตลาดนักท่องเที่ยวเรือสำราญเพิ่มรายได้ พร้อมร่วมมือกับ Netflix จัดทำคู่มือการท่องเที่ยวไทย ส่งเสริมอุตสาหกรรมการท่องเที่ยว และ Soft power
(วันที่ 28 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมสนับสนุนให้ภาคการท่องเที่ยวไทยฟื้นตัวต่อเนื่อง เสริมแนวทางดึงตลาดนักท่องเที่ยวจากเรือสำราญ รวมถึงการร่วมมือกับแพลตฟอร์มวีดีโอสตรีมมิ่ง Netflix จัดทำคู่มือการท่องเที่ยวไทย ประชาสัมพันธ์การท่องเที่ยวไทย ขับเคลื่อนการท่องเที่ยวไทย และเศรษฐกิจ
โฆษกประจำสำนักนายกรัฐมนตรี กล่าวว่า ข้อมูลจากกระทรวงท่องเที่ยวและกีฬาระบุว่า การท่องเที่ยวโดยเรือสำราญนับเป็นหนึ่งในรูปแบบของการเดินทางท่องเที่ยวที่ได้รับความนิยม มีแนวโน้มและอัตราการเติบโตในภาพรวมทั่วโลกก็เพิ่มขึ้น ซึ่งในฤดูกาลท่องเที่ยวช่วงเดือนตุลาคม ถึงเดือนมีนาคมของทุกปี มีผู้โดยสารเที่ยวเรือสำราญเฉลี่ยต่อลำ 1,800-2,400 คน มักเดินทางมายังประเทศไทยในลักษณะของ One Day Trip โดยไม่พักค้างคืน ซึ่งนักท่องเที่ยวเรือสำราญจะมีอัตราการใช้จ่ายโดยเฉลี่ยสูงกว่านักท่องเที่ยวทั่วไป 4 - 10 เท่า โดยนิยมกรรมท่องเที่ยวทางทะเล อาหารไทย สปา การแสดงทางวัฒนธรรม รวมถึงของฝากของขวัญและของที่ระลึก ซึ่งไทยได้พัฒนา และยกระดับท่าเรือสำหรับการท่องเที่ยว ทำให้อัตราการเดินทางเข้าของเรือสำราญ รวมถึงจำนวนนักท่องเที่ยวสูงขึ้น เชื่อมั่นว่าจะเพิ่มรายได้เข้าไทย โดยภาพรวมรายได้อุตสาหกรรมจากเรือสำราญในปี 2562 ก่อนเกิดโควิดระบาด สามารถสร้างรายได้เฉลี่ยกว่า 4,840 ล้านบาทต่อปี
โฆษกประจำสำนักนายกรัฐมนตรี กล่าวว่า นอกจากรัฐบาลจะส่งเสริมการท่องเที่ยวในรูปแบบใหม่ๆ รัฐบาลยังได้ผลักดัน อุตสาหกรรมภาพยนตร์และการท่องเที่ยวเชิงวัฒนธรรม เพื่อส่งเสริมการท่องเที่ยว และ Soft power อีกด้วย โดยหน่วยงานของรัฐบาล ได้จับมือกับแพลตฟอร์มวีดีโอสตรีมมิ่ง Netflix เพื่อจัดทำคู่มือการท่องเที่ยวไทย ในคอนเซ็ปต์ “Uncover Thailand : A Creative Travel Guide” (https://thailandtravelmap.com/) โดยคู่มือการท่องเที่ยวนี้ จะพานักท่องเที่ยวไปเยือนสถานที่ถ่ายทำของภาพยนตร์และซีรีส์ทั้งของไทยและต่างชาติที่รับชมได้บน Netflix รวมถึงสิ่งที่น่าสนใจ และต่อยอดการท่องเที่ยวได้จากภาพยนตร์และซีรีส์ โดยเชื่อว่าจะสามารถดึงดูดนักท่องเที่ยวกลุ่มความสนใจพิเศษ เช่น กลุ่มผู้ชื่นชอบภาพยนตร์ หรือ กลุ่มแฟนคลับนักแสดง รวมทั้งเป็นอีกหนึ่งช่องทางในการประชาสัมพันธ์ข้อมูลการท่องเที่ยวและส่งเสริมภาพลักษณ์ประเทศไทย ควบคู่กับช่วยเผยแพร่วัฒนธรรมไทยให้เป็นที่รู้จักอย่างกว้างขวางมากยิ่งขึ้น
“นายกรัฐมนตรีพร้อมให้การส่งเสริมการท่องเที่ยวรูปแบบใหม่ รวมถึงการผลักดัน Soft power ให้เป็นหนึ่งในอุตสาหกรรมสร้างสรรค์ของไทย ซึ่งจะช่วยเพิ่มมูลค่าทางเศรษฐกิจ และคุณค่าทางสังคม รวมทั้งเชื่อว่าจะเป็นโอกาสเปิดช่องทางสำหรับธุรกิจใหม่ๆ ในประเทศไทย” นายอนุชาฯกล่าว
วันอาทิตย์ที่ 26 กุมภาพันธ์ 2566
รพ.สรรพสิทธิประสงค์ จ.อุบลราชธานี เตรียมใช้ที่รพ.พระศรีมหาโพธิ์ กรมสุขภาพจิต ขยายศักยภาพบริการผู้ป่วยอีก 300 เตียง
ปลัดกระทรวงสาธารณสุข เป็นประธานการประชุมขยายศักยภาพการให้บริการโรงพยาบาลสรรพสิทธิประสงค์ จังหวัดอุบลราชธานี วางแผนใช้ที่ดินส่วนหนึ่งของโรงพยาบาลพระศรีมหาโพธิ์ สังกัดกรมสุขภาพจิต ขยายและพัฒนาศักยภาพการบริการทั้งโรคทั่วไปและโรคเฉพาะทาง อีก 300 เตียง
ปลัดกระทรวงสาธารณสุข เป็นประธานการประชุมขยายศักยภาพการให้บริการโรงพยาบาลสรรพสิทธิประสงค์จังหวัดอุบลราชธานี วางแผนใช้ที่ดินส่วนหนึ่งของโรงพยาบาลพระศรีมหาโพธิ์ สังกัดกรมสุขภาพจิต ขยายและพัฒนาศักยภาพการบริการทั้งโรคทั่วไปและโรคเฉพาะทาง อีก 300 เตียง รองรับผู้ป่วยในจังหวัดอุบลราชธานีและจังหวัดในเขตสุขภาพที่ 10
วันนี้ (26 กุมภาพันธ์ 2566) ที่โรงพยาบาลพระศรีมหาโพธิ์ จังหวัดอุบลราชธานี นายแพทย์โอภาส การย์กวินพงศ์ปลัดกระทรวงสาธารณสุข พร้อมด้วย นายแพทย์ทวีศิลป์ วิษณุโยธิน รองปลัดกระทรวงสาธารณสุข นายแพทย์สมฤกษ์จึงสมาน ผู้ตรวจราชการกระทรวงสาธารณสุข เขตสุขภาพที่ 10 นายแพทย์ธิติ แสวงธรรม รองอธิบดีกรมสุขภาพจิตและคณะผู้บริหารกระทรวงสาธารณสุข ร่วมประชุมแผนขยายศักยภาพการให้บริการของโรงพยาบาลสรรพสิทธิประสงค์เพื่อรองรับความต้องการบริการสุขภาพของประชาชนในจังหวัดอุบลราชธานีและจังหวัดในเขตสุขภาพที่ 10
นายแพทย์โอภาสกล่าวว่า โรงพยาบาลสรรพสิทธิประสงค์เป็นโรงพยาบาลระดับตติยภูมิที่มีศักยภาพการให้บริการขั้นสูงโดยแพทย์ผู้เชี่ยวชาญครบทุกสาขา มีเตียงให้บริการในระบบ 1,133 เตียง อัตราครองเตียงของผู้ป่วย 92.44% ให้บริการผู้ป่วยนอกวันละเกือบ 3,000 ราย ผู้ป่วยในวันละ 1,000 ราย และยังรับส่งต่อผู้ป่วยจากโรงพยาบาลในเขตสุขภาพที่ 10 (อุบลราชธานี ศรีสะเกษ ยโสธร อำนาจเจริญ และ มุกดาหาร) นอกจากปัญหาความแออัดในการรับบริการ ยังอาจไม่ปลอดภัยหากเกิดเหตุฉุกเฉินเนื่องจากการลําเลียงผู้ป่วยเป็นไปด้วยความลําบาก ในการประชุมคณะรัฐมนตรีนอกสถานที่ ครั้งที่ 5/2561 จึงมีมติให้ขยายศักยภาพบริการของโรงพยาบาลสรรพสิทธิประสงค์ และกระทรวงสาธารณสุขได้มีข้อสั่งการ เมื่อวันที่ 17 ตุลาคม 2565 ให้ขยายพื้นที่ให้บริการของโรงพยาบาลสรรพสิทธิประสงค์ ตามนโยบายที่มุ่งเน้นให้ประชาชนได้รับบริการทางการแพทย์ที่มีคุณภาพ สะดวก รวดเร็ว ปลอดภัย ลดความแออัด และลดระยะเวลารอคอย โดยให้ใช้ที่ดินส่วนหนึ่งบริเวณด้านหลังโรงพยาบาลพระศรีมหาโพธิ์ สร้างเป็นโรงพยาบาลทั่วไปขนาด 300 เตียง ให้บริการด้านอายุรกรรม ศัลยกรรม กระดูกและข้อ เวชกรรมฟื้นฟู รวมถึงกลุ่มโรคเฉพาะทาง เช่น ผู้ป่วยสูงอายุ, ผู้ป่วยภาวะสมองเสื่อม/มีความผิดปกติทางจิตใจ (Neuropsychiatric and Mental Health Disorders) และเวชศาสตร์ฟื้นฟู ( Rehabilitation )
นอกจากนี้ ยังมีแผนพัฒนาโรงพยาบาลแม่และเด็กสรรพสิทธิประสงค์ ในพื้นที่แจระแม 12 ไร่ จากขนาด 100 เตียง เป็นขนาด 250 เตียง และยกระดับโรงพยาบาลสรรพสิทธิประสงค์ ให้เป็นระดับ A+ Hospital มีศูนย์ความเป็นเลิศทางการแพทย์ (Excellence center) โดยร่วมมือกับโรงพยาบาลในเขตสุขภาพที่ 10 เป็นเครือข่ายการรักษา มีการปรับโครงสร้างภายใน ลดเตียงสามัญลงเพื่อลดความแออัด และเพิ่มศักยภาพ
การให้บริการประชาชนได้มากขึ้น
***************************************** 26 กุมภาพันธ์ 2566
วันพฤหัสบดีที่ 23 กุมภาพันธ์ 2566
23/02/2566
ผู้ตรวจวีระกิตติ์ฯ ลงพื้นที่อุตรดิตถ์ ตรวจเยี่ยมโรงงานน้ำตาล ดำเนินกิจการสอดคล้องกับนโยบาย MIND ของ อก. ทั้ง 4 มิติ
นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่อุตรดิตถ์ ตรวจเยี่ยมโรงงานน้ำตาล ดำเนินกิจการสอดคล้องกับนโยบาย MIND ของ อก. ทั้ง 4 มิติ
เมื่อวันที่ 22 กุมภาพันธ์ 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ได้ลงพื้นที่ตรวจราชการ บริษัทโรงงานน้ำตาลไทยเอกลักษณ์ จำกัด ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ ประกอบกิจการ ผลิตน้ำตาลทราย
บริษัทโรงงานน้ำตาลไทยเอกลักษณ์ จำกัด ได้ดำเนินกิจการที่มีความสอดคล้องกับนโยบาย MIND ของกระทรวงอุตสาหกรรม (อก.) ทั้ง 4 มิติ มีมาตรการในการปฏิบัติตามนโยบายเรื่องอ้อยเผา ซึ่งสามารถลดจำนวนอ้อยเผาได้อย่างเป็นรูปธรรม โดยในปัจจุบันมีจำนวนอ้อยเผาอยู่เพียง 2.98% มีการพิจารณารับพนักงานในท้องถิ่นเป็นกรณีพิเศษ มีการปฏิบัติตามมาตรการ EIA อย่างเคร่งครัด และมีการดำเนินงานด้านความรับผิดชอบสังคมอย่างต่อเนื่อง
จากนั้น ได้ลงพื้นที่ตรวจราชการ ณ บริษัท น้ำตาลทิพย์สุโขทัย จำกัด ตำบลบ้านตึก อำเภอศรีสัชนาลัย จังหวัดสุโขทัย ประกอบกิจการ ผลิตน้ำตาลทราย โดยบริษัทฯ ได้ดำเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีมาตรการในการปฏิบัติตามนโยบายเรื่องอ้อยเผา ซึ่งสามารถลดจำนวนอ้อยเผาได้อย่างเป็นรูปธรรม โดยในปัจจุบันมีจำนวนอ้อยเผาอยู่เพียง 2.86% มีการปฏิบัติตามมาตรการ EIA อย่างเคร่งครัด มีการดำเนินงานด้านความรับผิดชอบสังคมอย่างต่อเนื่อง และมีการส่งเสริมให้เกษตรกรมีรายได้เพิ่มจาการรับซื้อใบอ้อยในพื้นที่เกษตรกรมาเป็นเชื้อเพลิงในโรงไฟฟ้าชีวมวล
วันจันทร์ที่ 27 กุมภาพันธ์ 2566
27/02/2566
“ทิพานัน” ย้ำ “ประยุทธ์” ทำแล้ว เปิดบริการรถไฟไทย-ลาว สถานีหนองคาย – ท่านาแล้ง จ่อเพิ่มขบวนวันละ 16 ขบวน (ไป-กลับ) พ่วงขบวนละ 25 แคร่ปีนี้  บูมเศรษฐกิจ 2 ประเทศเชื่อมโยงภูมิภาค
“ทิพานัน” ย้ำ “ประยุทธ์” ทำแล้ว เปิดบริการรถไฟไทย-ลาว สถานีหนองคาย – ท่านาแล้ง จ่อเพิ่มขบวนวันละ 16 ขบวน (ไป-กลับ) พ่วงขบวนละ 25 แคร่ปีนี้  บูมเศรษฐกิจ 2 ประเทศเชื่อมโยงภูมิภาค
วันนี้ (27 ก.พ. 66) น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นผู้นำที่ทำให้เกิดการเปลี่ยนแปลงพัฒนาโครงสร้างพื้นฐานเพื่อพัฒนาเศรษฐกิจไทย เร่งขับเคลื่อนการก่อสร้างเส้นทางขนส่งเชื่อมโยงภูมิภาค ก้าวสู่การเป็นศูนย์กลางเศรษฐกิจอาเซียนและเป็นจุดเชื่อมต่อที่สําคัญของภูมิภาคอาเซียน เพื่อยกระดับการเดินทาง การท่องเที่ยว ขนส่งสินค้าและบริการ ตามยุทธศาสตร์ชาติ 20 ปี โดยปัจจุบันมีรถไฟเชื่อมต่อการขนส่งระหว่างไทย - สปป.ลาว - จีน ในเส้นทางสถานีหนองคาย – ท่านาแล้ง ที่สร้างเสร็จสมบูรณ์ตั้งแต่เมื่อเมื่อวันที่ 30 มิ.ย. 2565 ที่ผ่านมา และเปิดให้บริการแล้ว โดยเปิดให้บริการทุกวัน วันละ 2 เที่ยว เพื่อสนับสนุนให้เกิดการขนส่งระหว่างประเทศ สามารถท่องเที่ยวได้สะดวกสบายมากขึ้น เชื่อมโยงภูมิภาค
น.ส.ทิพานัน กล่าวว่า โดยมีแผนในปี 2566-2568 จะปรับเพิ่มขบวนรถขนส่งสินค้าเป็นวันละ 16 ขบวน (ไป-กลับ) พ่วงขบวนละ 25 แคร่ และตั้งแต่ปี 2569 เป็นต้นไปจะเพิ่มขบวนรถเป็น 24 ขบวน (ไป-กลับ) พ่วงขบวนละ 25 แคร่ ซึ่งไม่รวมขบวนรถโดยสารระหว่างประเทศที่เดิมปกติมีให้บริการวันละ 4 ขบวน (ไป-กลับ) เพื่อให้สอดรับต่อความต้องการขนส่งสินค้าระหว่างประเทศที่มีแนวโน้มเพิ่มมากขึ้น
“พล.อ.ประยุทธ์ลงมือทำจริง โครงการเดินหน้าแล้วเสร็จสมบูรณ์เปิดให้บริการแล้ว ซึ่งช่วยให้การขนส่งสินค้าไทย-ลาวสะดวก ช่วยผู้ประกอบการประหยัดค่าใช้จ่ายและประหยัดเวลา กระจายรายได้ สร้างงานในพื้นที่ตลอดเส้นทาง เป็นจุดหมายของนักท่องเที่ยวที่จะช่วยกระตุ้นเศรษฐกิจของทั้ง 2 ประเทศ”น.ส.ทิพานัน กล่าว
รองโฆษกประจำสำนักนายกรัฐมนตรี กล่าวว่า อย่างไรก็ตาม พล.อ.ประยุทธ์ ไม่หยุดยั้งการพัฒนา เดินหน้าเชื่อมโครงข่ายการคมนาคมขนส่ง โดยเร่งขับเคลื่อนโครงการรถไฟความเร็วสูงไทย - จีน ระยะที่ 1 ช่วงกรุงเทพฯ - นครราชสีมา ระยะทาง 253 กิโลเมตร 6 สถานี ได้แก่ สถานีกลางกรุงเทพอภิวัฒน์ ดอนเมือง อยุธยา สระบุรี ปากช่อง และสิ้นสุดที่นครราชสีมา วงเงินลงทุน 179,413 ล้านบาท ศูนย์ซ่อมบำรุง (Depot) 1 แห่ง (เชียงรากน้อย) หน่วยซ่อมบำรุงทาง 2 แห่ง (สระบุรี และโคกสะอาด) รวมถึงการก่อสร้างอุโมงค์รถไฟ 1 แห่ง ระยะทาง 12.23 กิโลเมตร (เฉพาะอุโมงค์ความยาว 8 กิโลเมตร) ตั้งอยู่ระหว่างสถานีอยุธยา และปากช่อง วงเงินลงทุน 4,279.33 ล้านบาท ปัจจุบันอยู่ระหว่างการก่อสร้าง มีกำหนดเปิดให้บริการปี 2570
วันเสาร์ที่ 25 กุมภาพันธ์ 2566
25/02/2566
รองโฆษกรัฐบาล ย้ำ ผู้กู้ยืม กยศ. สามารถแจ้งขอลดการหักเงินเหลือ 100 บาทต่อเดือนได้  ยืนยัน กยศ. ไม่หักโหดตามที่มีการเผยแพร่ข่าว
รองโฆษกรัฐบาล ย้ำ ผู้กู้ยืม กยศ. สามารถแจ้งขอลดการหักเงินเหลือ 100 บาทต่อเดือนได้  ยืนยัน กยศ. ไม่หักโหดตามที่มีการเผยแพร่ข่าว
วันนี้ (25 ก.พ. 66) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ผ่านมารัฐบาลได้ดำเนินการแก้ไขปัญหาหนี้ครัวเรือนมาอย่างต่อเนื่อง ตามข้อสั่งการของ พลเอก ประยุทธ์ จันทร์โอชา นายกรัฐมนตรีที่ได้กำชับให้ทุกหน่วยงานเร่งแก้ไขปัญหาให้เกิดผลเป็นรูปธรรม อย่างมีประสิทธิภาพ โดยเฉพาะการแก้ไขปัญหาหนี้กองทุนเงินให้กู้ยืมเพื่อการศึกษา (กยศ.) ได้ดำเนินการช่วยเหลือลูกหนี้แล้วในหลายด้าน เช่น การปรับปรุงรูปแบบการจ่ายชำระคืน การปรับปรุงลำดับการตัดชำระหนี้ การปรับลดอัตราดอกเบี้ยผิดนัดชำระหนี้ การปรับโครงสร้างหนี้ให้กับผู้ที่มีปัญหา เพื่อให้ลูกหนี้มีภาระที่ลดลง
นางสาวรัชดา กล่าวถึง กรณีที่มีประเด็นในสื่อสังคมออนไลน์โพสต์ ข้อความเกี่ยวกับการหักเงินเดือนของลูกหนี้ กยศ. พร้อมเอกสารแสดงตัวอย่างโดยระบุว่า กยศ. หักเงินเดือนลูกหนี้อย่างโหด ทางกองทุนเงินให้กู้ยืมเพื่อการศึกษา (กยศ.) ได้ชี้แจงว่า "จากกรณีที่มีหนังสือของกองทุนปรากฏในข่าวนั้น เป็นหนังสือที่กองทุนได้ส่งถึงหน่วยงานนายจ้างเพื่อแจ้งวิธีการคำนวณเงินรายเดือนเพื่อชำระหนี้คืนกองทุนด้วยการหักเงินเดือน ซึ่งตัวเลขที่ระบุในหนังสือเป็นตัวเลขตัวอย่างของผู้กู้ยืมที่มียอดผิดนัดชำระหนี้สูง แต่ในทางปฏิบัติเมื่อผู้กู้ยืมได้รับหนังสือดังกล่าว ผู้กู้ยืมสามารถยื่นขอปรับโครงสร้างหนี้หรือขอไกล่เกลี่ยกับกองทุนแล้วแต่กรณี และสามารถขอปรับลดจำนวนที่หักเงินเดือน โดยชำระขั้นต่ำ 100 บาทต่อเดือนได้
"รัฐบาลพร้อมดำเนินการช่วยเหลือและให้โอกาสเด็กทุกคน ได้มีโอกาสเข้าถึงการศึกษาได้ทุกคน สำหรับผู้กู้ยืมที่ต้องการเข้าสู่กระบวนการไกล่เกลี่ยหนี้ กยศ ขอเชิญร่วมงาน "พร้อมใจไกล่เกลี่ย แก้หนี้ครัวเรือน" ซึ่งจัดขึ้นโดย กรมบังคับคดี และ กรมคุ้มครองสิทธิและเสรีภาพ กระทรวงยุติธรรม เพื่อเปิดโอกาสให้หน่วยงาน และสถาบันการเงินกับลูกหนี้ได้เจรจาไกล่เกลี่ยและหาทางออกร่วมกัน เพื่อช่วยลดปริมาณคดีที่จะขึ้นสู่ศาล โดยผู้กู้ยืมที่เข้าสู่กระบวนการไกล่เกลี่ย สามารถกลับเข้ามาสู่ระบบการชำระหนี้ให้เป็นปกติได้ โดยกำหนดจัดกิจกรรมจะจัดขึ้น ณ ชั้น 1 อาคารที่ทำการกระทรวงยุติธรรม (แจ้งวัฒนะ) ตามกำหนดการดังนี้ วันเสาร์ที่ 25 มีนาคม 2566 วันเสาร์ที่ 8 เมษายน 2566 วันเสาร์ที่ 13 พฤษภาคม 2566 วันเสาร์ที่ 10 มิถุนายน 2566 วันเสาร์ที่ 8 กรกฎาคม 2566 วันเสาร์ที่ 5 สิงหาคม 2566 และวันเสาร์ที่ 9 กันยายน 2566" นางสาวรัชดา กล่าว
วันอังคารที่ 28 กุมภาพันธ์ 2566
28/02/2566
ต่อยอดโครงการยุวทูตคุณธรรม นำร่องแซนด์บ็อกซ์พัฒนาทุนมนุษย์ในโรงเรียน
วันจันทร์ที่ 27 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลต่อยอดโครงการยุวทูตคุณธรรมสู่สถานศึกษาเพื่อสร้างแกนนำเด็กและเยาวชนทั่วประเทศในการทำควา
มดี ขับเคลื่อนการพัฒนา และแก้ไขปัญหาสังคม ทั้งในระดับประเทศและระดับโลก
โดยนำร่องทำแซนด์บ็อกซ์พัฒนาทุนมนุษย์ในโรงเรียนทีปังกรวิทยาพัฒน์ในพระราชูปถัมภ์ เขตทวีวัฒนา
กรุงเทพฯ
ประกอบด้วยกิจกรรมการฝึกอบรมครูผู้สอนให้เป็นแม่แบบในการสร้างคนดีคนเก่งที่เห็นแก่ประโยชน์ส่วนรวม
และการส่งเสริมเด็กและเยาวชนที่ขยันหมั่นเพียร
มีความซื่อสัตย์สุจริตให้เติบโตเป็นบุคลากรคุณภาพของประเทศ พร้อมทั้งจัดตั้งศูนย์ช่วยเหลือสังคมชุมชน
ให้ครูและนักเรียนเป็นจิตอาสาของศูนย์
โดยจะได้รับการอบรมทักษะความรู้ในการช่วยเหลือผู้ประสบความเดือนร้อนในชุมชนเป็นรายกรณีด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 1 มีนาคม 2566
กรมการขนส่งทางราง ร่วมกับสถาบันวิจัยและพัฒนาเทคโนโลยีระบบราง ลงพื้นที่จังหวัดระยอง-จันทบุรี ผลักดันการขนส่งสินค้าทางรางแบบควบคุมอุณหภูมิ (Cold Chain Logistics)
ลดต้นทุน ลดเวลา เพิ่มปริมาณการส่งออกสินค้าเกษตรไทยสู่เวทีตลาดโลก
วันนี้ (1 มีนาคม 2566) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม ลงพื้นที่กำกับติดตามแก้ไขปัญหาอุปสรรคการขนส่งสินค้าทางรางที่จังหวัดระยอง - จันทบุรี ร่วมกับสถาบันวิจัยและพัฒนาเทคโนโลยีระบบราง (สทร.) และคณะตรวจเยี่ยมจากกรมการขนส่งทางราง สำรวจความต้องการของผู้ประกอบกิจการขนส่งทางรางแบบควบคุมอุณหภูมิ (Cold Chain Logistics) เพื่อส่งเสริมการเพิ่มปริมาณการขนส่งสินค้าทางราง ให้มีมาตรฐานและรองรับความต้องการของตลาดโลกที่มีแนวโน้มสูงขึ้นอย่างต่อเนื่อง ยกระดับการส่งออกของประเทศไทยให้สามารถแข่งขันได้ในระดับนานาชาติ
การลงพื้นที่ในครั้งนี้ กรมการขนส่งทางราง สถาบันวิจัยและพัฒนาเทคโนโลยีระบบราง ร่วมด้วยนายณรงค์ ชูสลับ นายสถานีรถไฟมาบตาพุด เจ้าหน้าที่จากบริษัท เก้าเจริญ เทรน ทรานสปอร์ต จำกัด และสำนักวิจัยและพัฒนาการเกษตรเขตที่ 6 ได้มีการหารือในเรื่องกระบวนการการขนส่งสินค้าทางราง แบบควบคุมอุณหภูมิ พร้อมรวบรวมปัญหาอุปสรรคและหาแนวทางแก้ไขในกระบวนการการขนส่งสินค้าทางรางแบบควบคุมอุณหภูมิ เพื่อเตรียมความพร้อมรองรับการขนส่งผลไม้ผ่านระบบการขนส่งทางรางเพิ่มขึ้น อันก่อให้เกิดการลดต้นทุนการขนส่ง ลดระยะเวลาในการขนส่ง ทำให้สินค้าเกษตร ผัก ผลไม้ ซึ่งเป็นที่ต้องการในตลาดต่างประเทศมีปริมาณการส่งออกเพิ่มขึ้น และมีคุณภาพตามมาตรฐานกำหนด โดยเฉพาะผลผลิตทุเรียนของประเทศไทยมีแนวโน้มเพิ่มสูงขึ้นอย่างต่อเนื่องทุกปี ในปี 2565 มีปริมาณผลผลิต 1,250,000 ตัน ปริมาณการส่งออกทุเรียน 916,671 ตัน และมูลค่าการส่งออกทุเรียน 125,787 ล้านบาท ส่วนมากส่งออกทุเรียนไปจีน จำนวน 878,721 ตัน และมีมูลค่าการส่งออกทุเรียนไปจีน จำนวน 120,922 ล้านบาท ซึ่งทุเรียนสดมีปริมาณและมูลค่าการส่งออกมากที่สุด รองลงมาคือ ทุเรียนแช่เย็นจนแข็ง โดยสํานักงานเศรษฐกิจการเกษตรคาดการณ์แนวโน้มผลผลิตทุเรียนของประเทศไทยในปี 2566 จะมีทุเรียนรวมทั้งประเทศประมาณ 1,492,819 ตัน
โดยสถาบันวิจัยและพัฒนาเทคโนโลยีระบบรางอยู่ระหว่างผลิตต้นแบบตู้คอนเทนเนอร์ควบคุมอุณหภูมิตามมาตรฐานให้พร้อมทดสอบใช้งานรองรับการขนส่งทุเรียนจากภาคใต้ซึ่งจะมีผลผลิตปลายปี
การส่งเสริมการเพิ่มปริมาณการขนส่งสินค้าแบบควบคุมอุณหภูมิผ่านการขนส่งทางราง จะช่วยเพิ่มขีดความสามารถในการแข่งขันของประเทศ รวมทั้ง งานวิจัยและโครงการความร่วมมือระหว่างภาคเอกชนและภาครัฐดังกล่าว ถือเป็นจุดสำคัญในการการส่งเสริมสนับสนุนผู้ประกอบการให้ปรับเปลี่ยนรูปแบบมาใช้การขนส่งทางรางมากขึ้น ก่อให้เกิดการสร้างศักยภาพทั้งการเดินทางการขนส่งทางราง ทำให้เกิดความคุ้มค่าในการใช้ประโยชน์จากโครงสร้างพื้นฐานทางรางได้อย่างเต็มประสิทธิภาพ
วันพฤหัสบดีที่ 23 กุมภาพันธ์ 2566
23/02/2566
ผู้ตรวจฯ สมพล เยี่ยมวิสาหกิจชุมชนกลุ่มเสื่อบ้านท่าแฉลบ พัฒนาลวดลายเสื่อ ลายขอ
นายสมพล โนดไธสง ผู้ตรวจราชการกระทรวงอุตสาหกรรม เยี่ยมวิสาหกิจชุมชนกลุ่มเสื่อบ้านท่าแฉลบ พัฒนาลวดลายเสื่อ ลายขอ
เมื่อวันอังคารที่ 21 กุมภาพันธ์ 2566 เวลา 13.00 น. ผู้ตรวจราชการกระทรวงอุตสาหกรรม (นายสมพล โนดไธสง) พร้อมด้วย อสจ.จันทบุรี (นางสาวกาญจนา ทัพป้อม) และคณะเจ้าหน้าที่ ได้ลงพื้นที่ตรวจเยี่ยมวิสาหกิจชุมชนกลุ่มเสื่อบ้านท่าแฉลบ จ.จันทบุรี ณ สถานประกอบการเสื่อประสิทธิ์พาณิชย์ ประกอบกิจการ ผลิตผลิตภัณฑ์แปรรูปจากเสื่อ เช่น เสื่อพับบุฟองน้ำ กระเป๋าเสื่อ แผ่นรองจาน กล่องทิชชู่ รองเท้า สมุดโน้ต ฯลฯ ซึ่งเข้าร่วมโครงการมาตรฐานผลิตภัณฑ์ชุมชน และโครงการการเสริมสร้างศักยภาพผู้ประกอบการอุตสาหกรรมสู่การแข่งขันเศรษฐกิจวิถีใหม่ ประจำปีงบประมาณ พ.ศ. 2565
วิสาหกิจชุมชนดังกล่าวเป็นศูนย์การเรียนรู้ของคนในชุมชนโดยรอบ จำหน่ายสินค้าหัตถกรรมจากกก ที่มีการปลูกในท้องถิ่น ผลิตภัณฑ์มีการออกแบบ และผลิตโดยคนในชุมชน มีการทอเสื่อด้วยลวดลายจากภูมิปัญญาของชุมชนมากกว่า 100 ลาย รวมถึงมีการเผยแพร่วิถีชุมชนในการทอเสื่อ ที่สำคัญมีการพัฒนาลายผ้าพระราชทาน ลายขอของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา มาใช้เป็นลวดลายในการทอเสื่อ
ทั้งนี้ ผู้ตรวจฯ นายสมพล แนะนำแนวทางการประกอบกิจการ โดยให้ปฏิบัติตามนโยบาย MIND ของกระทรวงอุตสาหกรรม ทั้ง 4 มิติ รวมทั้งได้เชิญชวนเข้าร่วมโครงการต่างๆ เพื่อสร้างตราสินค้าให้เข้มแข็ง
วันจันทร์ที่ 27 กุมภาพันธ์ 2566
ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจำปีงบประมาณ พ.ศ. 2565
ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจำปีงบประมาณ พ.ศ. 2565
ปลัดกระทรวงวัฒนธรรมเป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจำปีงบประมาณ พ.ศ. 2565
วันที่ 27 กุมภาพันธ์ 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจำปีงบประมาณ พ.ศ. 2565 โดยมีนางยุถิกา อศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหารกระทรวงวัฒนธรรม ผู้แทนจากหน่วยงานต่าง ๆ ของกระทรวงวัฒนธรรมที่ได้รับรางวัล และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม
ทั้งนี้ พิธีมอบเกียรติบัตรประกาศยกย่ององค์กรคุณธรรม กระทรวงวัฒนธรรม ประจำปีงบประมาณ พ.ศ. 2565 มีวัตถุประสงค์เพื่อยกย่องเชิดชูเกียรติหน่วยงานในสังกัดกระทรวงวัฒนธรรม รวมถึงสร้างขวัญกำลังใจและแรงจูงใจในการพัฒนาส่งเสริมการขับเคลื่อนองค์กรคุณธรรม ในปีงบประมาณ พ.ศ. 2565 มีหน่วยงานในสังกัดกระทรวงวัฒนธรรม ได้รับการประเมินองค์กรคุณธรรม จำนวน 60 หน่วยงาน ประกอบด้วย ระดับองค์กรคุณธรรม 21 หน่วยงาน และระดับองค์กรคุณธรรมต้นแบบ 39 หน่วยงาน
วันจันทร์ที่ 27 กุมภาพันธ์ 2566
บริษัท ขนส่ง จำกัด เดินหน้าจัดหารถโดยสารพลังงานไฟฟ้าให้บริการประชาชน 12 เส้นทาง รวม 75 คัน คาดได้รถโดยสารใหม่ กุมภาพันธ์ 2567
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคมเปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้ บริษัท ขนส่ง จำกัด (บขส.) ขับเคลื่อนการจัดหารถโดยสารพลังงานไฟฟ้า ซึ่งเป็นมิตรกับสิ่งแวดล้อมและเป็นการลดการปล่อยก๊าซเรือนกระจก ตลอดจนลดค่าฝุ่น PM 2.5 นั้น ล่าสุดที่ประชุมคณะกรรมการ บขส. มีมติเห็นชอบการจัดหารถโดยสารพลังงานไฟฟ้า (EV) รถโดยสารขนาดใหญ่ มาตรฐาน 1 (ข) ขนาดไม่ต่ำกว่า 36 ที่นั่ง จำนวน 21 คัน เส้นทางเดินรถ 7 เส้นทาง ประกอบด้วย เส้นทางกรุงเทพฯ - คลองลาน กรุงเทพฯ - กำแพงเพชร กรุงเทพฯ - สากเหล็ก พิษณุโลก กรุงเทพฯ - พิษณุโลก กรุงเทพฯ - บุรีรัมย์ กรุงเทพฯ (เอกมัย) - แหลมงอบ และกรุงเทพฯ (จตุจักร) - ตราด กรอบวงเงินงบประมาณ 228.269 ล้านบาท และเห็นชอบการจัดหารถโดยสารพลังงานไฟฟ้า ขนาดเล็ก มาตรฐาน 2 ค ขนาดไม่ต่ำกว่า 27 ที่นั่ง จำนวน 54 คัน เส้นทางเดินรถ 5 เส้นทาง ประกอบด้วย เส้นทาง หมอชิต - สระบุรี รังสิต - มหาวิทยาลัยบูรพา รังสิต - แหลมฉบัง รังสิต - นิคมอุตสาหกรรมบ่อวิน และ รังสิต - มาบตาพุด - ระยอง กรอบวงเงินงบประมาณ 368.732 ล้านบาท โดยระหว่างนี้ บขส. ได้แต่งตั้งคณะกรรมการกำหนดคุณลักษณะ คณะกรรมการกำหนดร่างขอบเขตงาน และคณะกรรมการกำหนดราคากลางเรียบร้อยแล้ว
จากนั้นจะเข้าสู่ขั้นตอนการจัดซื้อจัดจ้าง คาดว่าได้ผู้ชนะการประกวดราคาประมาณเดือนกรกฎาคมนี้ และจะส่งมอบรถโดยสารได้ประมาณเดือนกุมภาพันธ์ 2567 ซึ่งจะเป็นการพัฒนาการให้บริการแก่ประชาชน ตลอดจนคำนึงถึงผลกระทบต่อสิ่งแวดล้อมควบคู่กันไปตามนโยบายกระทรวงคมนาคม
วันศุกร์ที่ 24 กุมภาพันธ์ 2566
24/02/2566
ธ.ก.ส. พร้อมเติมทุน 30,000 ล้านบาท เสริมแกร่งผู้ประกอบการภาคอีสาน
ธ.ก.ส. เสริมแกร่งผู้ประกอบการ SME ภาคอีสาน จัดสินเชื่อ SME เสริมแกร่ง วงเงินรวม 30,000 ล้านบาท อัตราดอกเบี้ยร้อยละ 4 เพื่อขับเคลื่อนการเติบโตทางเศรษฐกิจครบวงจร ชูห้างหุ้นส่วนจำกัดสมบัติถ้วยเงิน ผู้ผลิตและจำหน่ายถ้วยรองยางพารารีไซเคิล
ธ.ก.ส. เสริมแกร่งผู้ประกอบการ SME ภาคอีสาน จัดสินเชื่อ SME เสริมแกร่ง วงเงินรวม 30,000 ล้านบาท อัตราดอกเบี้ยร้อยละ 4 เพื่อขับเคลื่อนการเติบโตทางเศรษฐกิจครบวงจร ชูห้างหุ้นส่วนจำกัดสมบัติถ้วยเงิน ผู้ผลิตและจำหน่ายถ้วยรองยางพารารีไซเคิล นำนวัตกรรมเข้ามาเพิ่มประสิทธิภาพกระบวนการผลิตภายใต้หลัก BCG Model ที่ตอบโจทย์การดูแลสิ่งแวดล้อมและความต้องการตลาดผู้ผลิตยางพารา ผ่านการจ้างงานคนในชุมชนและการยกระดับคุณภาพชีวิตกว่า 100 ครัวเรือน
วันนี้ (23 กุมภาพันธ์ 2566) นายสุภาษิต ศุภวุฒิ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เยี่ยมชมห้างหุ้นส่วนจำกัดสมบัติถ้วยเงินของนายชนินทร์ พัฒนแสง ผู้ประกอบการ SMEs ที่ดำเนินธุรกิจผลิตและจำหน่ายถ้วยรองและลวดมัดถ้วยรองยางพาราเจ้าใหญ่ที่สุดในจังหวัดบึงกาฬ ซึ่งเป็นจังหวัดที่มีการปลูกยางพาราที่เป็นพืชเศรษฐกิจหลักของไทยมากที่สุดในภาคตะวันออกเฉียงเหนือ ทำให้มีความต้องการใช้ถ้วยยางพาราในตลาดจำนวนมาก โดยแรกเริ่มมีการจัดซื้อเม็ดพลาสติกเพื่อใช้เป็นวัตถุดิบในการผลิตแต่มีราคาต้นทุนสูง จึงปรับเปลี่ยนวิธีการผลิตโดยใช้ความรู้เดิมด้านงานช่างมาพัฒนาศักยภาพในการผลิตแบบครบวงจร ได้แก่ การนำเครื่องจักรและนวัตกรรมมาใช้ในกระบวนการผลิต ควบคุมคุณภาพการผลิตและต้นทุน ตั้งแต่การรับซื้อเศษพลาสติกมาแปรรูปเป็นเม็ดพลาสติกเพื่อขึ้นรูปถ้วยรองยางพาราจากนั้นแปรรูปเป็นถ้วยรองน้ำยางที่มีนวัตกรรมเฉพาะตัว มีความแข็งแรง ทนทาน สามารถใช้งานได้มากกว่า 1 ปี ทำให้น้ำยางไม่ติดก้นถ้วย เก็บน้ำยางได้ง่าย ช่วยตอบโจทย์ความต้องการในตลาด ทำให้เกษตรกรผู้ปลูกยางพาราได้ใช้สินค้าคุณภาพดีในราคาถูก โดยเฉลี่ยใบละเพียง 2 บาท ปัจจุบันทางสมบัติถ้วยเงินสามารถผลิตถ้วยรองน้ำยางพาราได้จำนวนกว่า 30,000 ใบต่อวัน และส่งจำหน่ายไปยังผู้ผลิตยางพาราทั่วประเทศ ในด้านการบริหารจัดการตลาดได้มีการขยายช่องทางการจำหน่ายผ่านทางสื่อออนไลน์ เช่น Facebook และ Line เพื่อจับกลุ่มและขยายกลุ่มเป้าหมายไปยัง Smart Farmer มากขึ้น นอกจากนี้ ห้างหุ้นส่วนจำกัดสมบัติถ้วยเงินยังรับผลิตลวดมัดถ้วยรองน้ำยางพารา โดยจ้างแรงงานในชุมชนกว่า 100 ครัวเรือน ในการขึ้นรูปลวดมัดถ้วยรองยางพารา ซึ่งถือเป็นการสร้างงานและสร้างรายได้ที่ยั่งยืนให้กับคนในชุมชนอีกด้วย
นายสุภาษิต กล่าวเพิ่มเติมว่า ห้างหุ้นส่วนจำกัดสมบัติถ้วยเงินถือเป็นผู้ประกอบการเกษตรหัวขบวนที่มีการดำเนินธุรกิจที่เป็นมิตรกับสิ่งแวดล้อมภายใต้หลัก BCG โมเดล โดยนำกระบวนการรีไซเคิลมาใช้ในการผลิตถ้วยรองน้ำยางพาราที่ช่วยเพิ่มคุณภาพผลผลิตและสร้างมูลค่าเพิ่ม มีการยกระดับคุณภาพชีวิตคนในชุมชนผ่านการจ้างงาน เช่น การขึ้นรูปลวดมัดถ้วยรองยางพารา ทั้งนี้ ธ.ก.ส. พร้อมให้การสนับสนุนผู้ประกอบการและเกษตรกรหัวขบวนที่มีการนำเทคโนโลยีและนวัตกรรมมาใช้ลดต้นทุนและเพิ่มประสิทธิภาพการผลิต รวมถึงการลงทุนที่ตอบโจทย์ในการดูแลสิ่งแวดล้อม ให้สามารถเข้าถึงแหล่งเงินทุนได้ง่ายมากขึ้นผ่านสินเชื่อเสริมแกร่ง SME เกษตร วงเงิน 30,000 ล้านบาท อัตราดอกเบี้ยร้อยละ 4 เพื่อเป็นค่าใช้จ่ายในการหมุนเวียนหรือลงทุนในการประกอบธุรกิจ รวมถึงการสนับสนุนการพัฒนาศักยภาพผู้ประกอบการผ่านหลักสูตร สิ่งที่ธุรกิจ SME เกษตร ต้องรู้ มุ่งสู่ความสำเร็จ เป็นต้น อันนำไปสู่ การยกระดับการแข่งขันในตลาดให้กับผู้ประกอบการเกษตรภายใต้สภาพเศรษฐกิจที่เปลี่ยนแปลงตลอดเวลา
วันศุกร์ที่ 24 กุมภาพันธ์ 2566
รมว.ดีอีเอส เปิดงาน “DGT 2023: Happiness Creation”
รมว.ดีอีเอส เปิดงาน “DGT 2023: Happiness Creation”
วันนี้ (24 ก.พ.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงาน “Digital Governance Thailand (DGT 2023)” ภายใต้แนวคิด Happiness Creation #ชีวิตดีเมื่อมีดิจิทัล พร้อมปาฐกถาพิเศษในหัวข้อ To the Next Level of Digital Life : ยกระดับความพร้อมสู่อนาคตดิจิทัล (ผ่านระบบอิเล็กทรอนิกส์) โดยมีพาร์ทเนอร์ดิจิทัลทั้งไทย และต่างชาติ เข้าร่วมงานกว่า 40 แห่ง เพื่อเป็นเวทีแลกเปลี่ยนความรู้ทุกเรื่องดิจิทัล พื้นที่โชว์ นวัตกรรม และตัวอย่างใช้งานต่อยอดโอกาสสู่ความสำเร็จครบทุกมิติ จัดขึ้นวันนี้ – 25 กุมภาพันธ์ 2566 โดยสำนักงานพัฒนาธุรกรรมทางอิเล็กทรอนิกส์ (สพธอ.) หรือ ETDA โดยมี ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ,ดร.ชัยชนะ มิตรพันธ์ ผู้อำนวยการ ETDA ร่วมให้การต้อนรับ ณ สามย่านมิตรทาวน์ฮอลล์ ชั้น 5 สามย่านมิตรทาวน์กรุงเทพฯ
___________________